GiliGold/VAD_KnessetCorpus huggingface dataset:
מיכאל מלכיאור: אני חושב, שהנושא של מעמד האישה במצב מכפיר בחברה הישראלית.
מיכאל מלכיאור: אני רואה, כי בכנסת הנוכחית יש פחות נשים.
מיכאל מלכיאור: אני חושב שזה חמור מאוד.
מיכאל מלכיאור: אני כיהנתי כרב ראשי במדינה, שבה מתוך 21 שרים היו 11 נשים, כולל ראש הממשלה וראשי שלוש המפלגות הגדולות.
מיכאל מלכיאור: גם שם זה בא אחרי עבודה נמרצת, חקיקה וקידום הנושא.
מיכאל מלכיאור: בארץ המצב קשה וגרוע פה.
מיכאל מלכיאור: המצב גרוע גם בתחומים אחרים.
מיכאל מלכיאור: ראיתי עכשיו בעצב רב את מה שקרה במשא ומתן הקואליציוני.
מיכאל מלכיאור: כתוצאה מהמשא ומתן קואליציוני לנושאים כמו עגונות, יש נסיגה במקום קידום.
מיכאל מלכיאור: יש נסיגה במקום קידום, וזה לא אכפת לאף אחד, חוץ מהרבה אנשים טובים שלא שומעים את קולם.
מיכאל מלכיאור: יחד עם זאת, אני רוצה להודות ליו"ר הכנסת שהגיעה לפה.
מיכאל מלכיאור: זה דבר מיוחד.
מיכאל מלכיאור: אני ציפיתי שהיא תגיע לוועדת החינוך, והיא לא הגיעה.
רוחמה אברהם-בלילא: היא רצתה להגיע למינויים של כל יו"ר של כל הוועדות, אבל כיוון שאני לחצתי לעשות זאת מיידי, זה לא התאפשר.
מיכאל מלכיאור: אני גם יודע שאני אקבל הרבה עזרה מהיו"ר.
מיכאל מלכיאור: אין לי שום חשש.
מיכאל מלכיאור: אני רציתי רק לציין את זה, כדי להגיד שיש פה העדפה לוועדה הזאת.
מיכאל מלכיאור: לא צריך לזלזל בחדר הזה.
מיכאל מלכיאור: לוועדה לזכויות הילד נתנו לשבת בחדר הזה מתי שלא היה לה מקום אחר.
מיכאל מלכיאור: אני מייחל ליום, שבו ועדת חוץ וביטחון תהיה פה והוועדה הזאת תהיה שם.
מיכאל מלכיאור: שאלה יהיו סדרי העדיפויות במדינה שלנו.
מיכאל מלכיאור: הדברים שאמרת פה, מסמלים רצון לקידום.
מיכאל מלכיאור: אני רוצה לברך את חה"כ גדעון סער שלקח על עצמו להוביל את הוועדה הזאת.
מיכאל מלכיאור: אני בעצמי ביקשתי להיות חבר בוועדה הזאת, ואני קיבלתי מראש הסיעה שלי את הזכות להיות חבר בוועדה הזאת.
מיכאל מלכיאור: אני מתכוון להיות חבר פעיל ולעזור לך בתפקידך, ככל שהזמן יאפשר לי.
מיכאל מלכיאור: אני יודע שאתה יודע להזיז דברים ולהביא לתוצאות, ואתה יודע גם להיות בן אדם.
מיכאל מלכיאור: לעולם היה אדם ואנחנו נהיה בני אדם בוועדה, ונוכל לעבוד למען מעמד האישה בחברה הישראלית.
שלי יחימוביץ': גדעון חברי הטוב, אני מאוד שמחה על התפקיד.
שלי יחימוביץ': אנחנו חברים המון שנים ואני מאוד אוהבת אותך, אבל תהום אידיאולוגית פעורה בינינו.
שלי יחימוביץ': על דבר אחד תמיד הסכמנו, וזה על נושאים פמיניסטיים.
שלי יחימוביץ': אם יש משהו שמשותף לנו זה העניין הזה.
שלי יחימוביץ': אני שמחה שלקחת את התפקיד הזה.
שלי יחימוביץ': כמו שעוני הוא לא בעיה של עניים וכמו שאנטישמיות היא לא בעיה של יהודים, כך גם קידום מעמד האישה הוא לא בעיה של נשים בלבד אלא של האנושות כולה.
שלי יחימוביץ': אני לא חושבת שאישה לא יכלה למלא את התפקיד הזה על הצד הטוב ביותר, וכבר היו נשים שעשו זאת מצוין, אבל אין לי ספק שאתה כפרלמנטר משובח, תיטיב לנהל את הוועדה הזאת.
שלי יחימוביץ': תמיד ידעתי זאת מבחוץ, ומהרגע שהגעתי לכנסת אני יודעת את זה עוד יותר טוב.
שלי יחימוביץ': יש ים של עבודה.
שלי יחימוביץ': המצב כלל לא טוב, ולא אופטימי כלל ועיקר.
שלי יחימוביץ': המהפכה הפמיניסטית אמנם היתה המהפכה החשובה ביותר במאה האחרונה, אבל המטרות שלה לא הושגו.
שלי יחימוביץ': אני הייתי רוצה לבקש, שהפמיניזם בוועדה הזאת לא יהיה פמיניזם שלנו, של נשים מבוססות ששייכות לעשירון העליון, ויש לנו את האינטרסים והשאיפות המוצדקות שלנו, כמו ייצוג בדירקטוריונים ובכנסת.
שלי יחימוביץ': אלה דברים מאוד חשובים, אבל אסור לנו לשכוח שאנחנו מייצגות כאן נשים מכל שכבות האוכלוסייה, נשים עניות, פועלות, חד הוריות, שנשכחות תחת המעמסה הכלכלית ואנחנו צריכים להיות להם לפה.
שלי יחימוביץ': אני בטוחה, שאתה תיטיב לטפל גם בעניין הזה.
שלי יחימוביץ': אני מאחלת לך בהצלחה, ושבעוד שנה ושלושה חודשים יהיה שוויון מלא.
גדעון סער: אני תמיד אוכל לבקש מחבריי לתת לי פרק זמן נוסף כדי לעשות זאת.
רוחמה אברהם-בלילא: כפי שהוחלט, כל הנושא של תפקיד של יו"ר הוועדה יחולק לשלוש, כאשר את השליש הראשון תפתח תנועת הליכוד.
רוחמה אברהם-בלילא: מדובר בפרק זמן של 539 ימים.
רוחמה אברהם-בלילא: בשבוע הבא אתם אמורים לתת לנו את ההסכמה בהנהלת האופוזיציה שלכם.
אורית נוקד: גדעון, אני לא ידעתי שאתה עומד להיות יו"ר הוועדה.
אורית נוקד: בימים האלה אנחנו נמצאים כל הזמן בוועדת הכספים.
אורית נוקד: באתי לכאן עכשיו, וכל כך הופתעתי ושמחתי.
אורית נוקד: אני חושבת שאתה פרלמנטר מעולה ועתידך לפניך, ומה שבא לי זה לתת לך נשיקה.
עמירה דותן: אני מכירה אותך 3 שבועות.
עמירה דותן: אני מצטרפת לחברותיי וחברי שמלאי הערכה לדרך שלך והיכולות שלך להפגין פרלמנטריזם משובח.
עמירה דותן: ואני מצרפת את קולי ומברכת אותך.
עמירה דותן: אני מצטרפת לדברי חה"כ מלכיאור, המצב בכי רע.
עמירה דותן: אני מסכימה עם חה"כ שלי יחימוביץ, בואו לא נשכח שאנחנו לא מדברים רק על סוג אחד.
עמירה דותן: אני תוהה ביני לביני, מה מקומה של הוועדה הזאת, ואיפה המינוף שלנו יכול להיות טוב יותר.
עמירה דותן: בקריאה העכשווית שלי של חומרים בינלאומיים, יש יותר אמירה בנושא של הפאן המגדרי בכל אחד מהפאזות של החיים שלנו.
עמירה דותן: לכן, חה"כ מלכיאור, אם נהיה יותר בצמתים של קבלת החלטות, הכל ישתנה.
עמירה דותן: החדר הזה שנמצא ליד השירותים, הוא יותר מסמל.
עמירה דותן: גם אם נתחלף עם הוועדה לחוץ ובטחון, עדיין נהיה למטה ובצד.
עמירה דותן: הסמל אולי יהיה אחר.
עמירה דותן: הגיע הזמן למנף את הנושים ולממש את הפוטנציאל, אם לא בשביל הדור שלנו אז לפחות בשביל הצעירים.
עמירה דותן: מוכרחים להיות הרבה יותר אקטיביסטים.
עמירה דותן: אולי צריך לדאוג לפחות חוקים ויותר מימוש של החוקים הקיימים.
עמירה דותן: אנחנו במצב קטסטרופאלי מבחינת חקיקה.
עמירה דותן: יישר כוח ובהצלחה.
רוחמה אברהם-בלילא: האם חברי וחברות הכנסת שהצטרפו רוצים להוסיף את שמם להצבעה.
רוחמה אברהם-בלילא: חה"כ ליה שמטוב, האם את מצרפת את תמיכתך ביו"ר?
רוחמה אברהם-בלילא: חה"כ אורית נוקד, האם את מצרפת את קולך?
אורית נוקד: בוודאי.
רונית תירוש: ברכות חמות אמיתיות.
רונית תירוש: אני שמחה שדווקא בגלל הניסיון הרב שיש לך והיכולת המוכחת שלך להוביל דברים ולהוציא אותם מהכוח אל הפועל ומן התיאוריה למעשה, שאתה עומד בראש הוועדה.
רונית תירוש: אכן נצליח יחד איתך ובעזרתך להשאיר חותם שישמש גם את הדורות הבאים.
רונית תירוש: גם אם נהיה מאוד קרובים לשוויון מלא, זה יהיה בסדר.
רונית תירוש: דווקא מתוך היכרות עם מכלול הבעיות שעדיין קיימות בתחום של קידום נשים, יש לתחום את עצמנו במספר יעדים שלהם נקדיש את מרב המאמצים ולא נתפזר, כי אז אולי לא נשיג מאומה.
רונית תירוש: אני בטוחה, שתדע לנתב את הישיבות כאן בהצלחה, ואני מאחלת לכולנו בהצלחה.
נסים זאב: אני בהחלט מצטרף לברכות.
נסים זאב: התפקיד הזה קטן על גדעון.
נסים זאב: זה כמו אריה בתוך כלוב.
נסים זאב: התפקיד שהיה לגדעון לפני הקדנציה הזאת היה מכובד מאוד.
נסים זאב: היום נתנו לך פיצוי.
רוחמה אברהם-בלילא: לא נתנו לו, הוא לקח את זה באהבה רבה.
זהבה גלאון: נשים זה לא פיצוי.
נסים זאב: גדעון, התפקיד הזה קטן עליך.
שלי גפני: זה לא תפקיד קטן, זה תפקיד חשוב.
נסים זאב: ביחס למכלול הדברים שגדעון היה עושה בתחום המדיני, זה תפקיד קטן.
נסים זאב: הוא יודע על מה אני מדבר.
נסים זאב: אני חושב, שצריכים לחשוב על שינוי הכותרת, מעמד האישה.
נסים זאב: אנחנו כל הזמן אומרים כי האישה נמצאת בדרגה נמוכה, וצריכים להעלות את המעמד שלה.
נסים זאב: אולי נאמר, מעמד המשפחה.
נסים זאב: זה מעביר מסר רציני.
נסים זאב: המשמעות היא, שוויון בכל דבר.
נסים זאב: יש כאלה שרואים את הנושא של מעמד האישה בנושא של השירות הציבורי ובנושא של שכר ומשכורת.
נסים זאב: אני חושב שזה נוגע לכל התחומים.
נסים זאב: מעמד המשפחה מדבר על שוויון הרבה יותר כללי ורחב.
נסים זאב: אני לא רוצה לפגוע במעמד הזה.
נסים זאב: אין לנו ספק שגולת הכותרת של הוועדה הזאת זה מעמדה של האישה, אבל לא בהכרח הנושא שדנים עליו צריך להיות הכותרת.
סמי מור: אני אשמח מאוד, אם תוקם עוד ועדה למען מעמד המשפחה בנוסף לוועדה לקידום מעמד האישה.
סמי מור: אני מאחלת לך בהצלחה.
סמי מור: לאור ההיכרות שלי את העשייה שלך, אני בטוחה שאנחנו נזכה למינוף בתחום הזה.
סמי מור: אין דבר כזה תפקיד קטן.
סמי מור: אתה תעשה את התפקיד לפי הגודל שלך.
סמי מור: אני מברכת את מה שאמרה חה"כ אמירה דותן, לגבי הנושא של האכיפה.
סמי מור: זה התחום שזקוק לקביים.
סמי מור: יש הרבה חוקים, אבל בעניין האכיפה אנחנו לוקים בחסר.
סמי מור: אני רוצה להוסיף, שאתה לא פמיניסט רשמי, אלא גם אמיתי.
סמי מור: אני זוכרת שהזמנתי אותך לברך באיזה אירוע, ואתה התנצלת שאתה צריך לעשות בייבי סיטר כי רעייתך נסעה לחו"ל.
סמי מור: אתה פמיניסט מבית, וזה אומר הכל.
גדעון סער: אני חייב להודות שאני מתרגש.
גדעון סער: מילאתי תפקידים מאוד רציניים, אבל אף פעם לא התרגשתי כמו שאני מתרגש עכשיו.
גדעון סער: זה אתגר מאוד גדול בשבילי, דווקא משום שזה לא נתפס בכל מקום כדבר טבעי כפי שזה נתפס בחדר הזה.
גדעון סער: זה חלק משבירה של סטריאוטיפים, שעובדת לשני הכיוונים, גם בתחומים שאמורים להיות גבריים ולנשים יש שם תקרת זכוכית, וגם כאשר מדובר על הכיוון השני.
גדעון סער: אני זוכר שבקדנציה הקודמת כאשר הייתי חבר בוועדה הזאת, זה נראה מוזר להרבה מאוד אנשים.
גדעון סער: אמרו לי שאני יו"ר קואליציה, ומדוע אני בוחר להיות חבר דווקא בוועדה הזאת.
גדעון סער: אני רוצה להודות לכולם, ליו"ר ועדת הכנסת, ליו"ר הכנסת, לכל חברי וחברות הוועדה.
גדעון סער: אלה היו רגעים מאוד מרגשים.
גדעון סער: אתמול היתה לנו ישיבת סיעה מאוד אינטנסיבית, וקיבלנו החלטות לגבי כל התפקידים.
גדעון סער: היה ביקוש מאוד גדול לוועדת חוץ וביטחון.
גדעון סער: אני פה מבחירה.
גדעון סער: אני עסקתי גם בנושאים מדיניים וגם בנושאים משפטיים בחיים הציבוריים, אבל אני חושב שאני לא אוכל לעשות בתפקיד פרלמנטרי אחר לעשות יותר ממה שאני אוכל לעשות בתפקיד הזה.
גדעון סער: רובכן מכירות אותי.
גדעון סער: גם לפני שהייתי חבר כנסת היית מעורה בנושאים האלה, בסיוע לנפגעות מתקיפה מינית או מעברות מין אחרות, גם בהתנדבות בתקופה שהייתי עו"ד פרטי, גם בתפקידי במשרד המשפטים.
גדעון סער: בכנסת הקודמת הייתי חבר פעיל בוועדה הזאת.
גדעון סער: יש הרבה דברים שאנחנו צריכים להמשיך.
גדעון סער: חה"כ גלאון הזכירה את החוק שהעברנו ביחד עם חברת הכנסת אתי לבני, שהתייחס לתמרוץ מפלגות לייצוג נשים לרשימות לכנסת.
גדעון סער: כך גם בשורה של נושאים אחרים, נושאים שנוגעים לייצוג הולם, או ייצוג במעגלי הכוח.
גדעון סער: זה משליך אחרי זה על הרבה מאוד נושאים.
גדעון סער: צריך גם לטפל בכל אותה קשת של נושאים חברתיים בעיקרם, מנושא של נשים שנפגעות כתוצאה מאלימות במעגל המשפחה, נשים שנפגעות מעברות מין, נשים שנפגעות בשוק העבודה מתנאי שכר בלתי שוויוניים, נשים שהם במצבים מבניים קשים, אמהות חד הוריות וסוגי ציבור אחרים.
גדעון סער: אני מבקש, שכל מי שיש רעיון לגבי נושאים שאנחנו צריכים לטפל בהם, שיעביר אותם אלי.
גדעון סער: אני אשמח להיפגש בפגישות עבודה ולגבש זאת ביחד, כולל סדרי עדיפויות.
גדעון סער: במבט ראשוני, נראה לי שאנחנו צריכים להתייחס גם לנושא התקציב ולראות איך נשים יושפעו מהתקציב הזה, ואיזה נקודות בתקציב יוכל לעבור למקלטים או לנקודות אחרות מקרו-כלכליות.
גדעון סער: אנחנו צריכים לגבש 3-4 דברים בתהליך התקציבי, כי הוועדה הזאת היא תמיד מחוץ לתהליך התקציבי והיא לא צריכה להיות.
גדעון סער: הוועדה התקדמה ועשתה דברים בעשור האחרון.
גדעון סער: המטרה היא להעלות אותה עוד דרגה או עוד כמה דרגות.
גדעון סער: יו"ר הכנסת הזכירה בצדק את המקום שבו אנחנו יושבים.
גדעון סער: יש בזה מסר של השתקה ושל הרחקה של הנושא הזה.
גדעון סער: אנחנו יודעים כמה קשה להביא חברי כנסת לחדר הזה בימים פרלמנטרים סוערים, כאשר המסדרון של הוועדות שוקק חיים באותו בוקר.
גדעון סער: בזמן הזה קורים באותו מסדרון הרבה מאוד דברים.
גדעון סער: זה לבד דבר שהוא לא רק מסר, אלא גם מביא תוצאות.
גדעון סער: אני מאמין בלהביא דברים למודעות, אבל אני גם מאמין בתוצאות.
גדעון סער: בכל התפקידים שעשיתי, הראייה שלי היתה ראייה של תוצאות.
גדעון סער: המטרה היא להעמיד מספר דברים מעשיים שהם המטרות, ולהשיג אותם.
גדעון סער: הדבר הזה הוא ניתן, כי יש קונצנזוס די רחב יחסית.
גדעון סער: אין מספיק אנרגיות של עשייה כדי להביא את הנושא הזה עוד כמה צעדים קדימה.
גדעון סער: אני מקווה, שנצליח לעשות את זה, גם בתחום של האכיפה וגם בתחום של החידושים בחקיקה ובתקציב.
גדעון סער: יש לנו כאן חברים בוועדת הכספים, יו"ר ועדת הכספים ויו"ר ועדת הכנסת.
גדעון סער: כל אחד יכול לתרום.
גדעון סער: אני רוצה לסיים ולומר, כי זה מעמד מאוד מרגש בשבילי.
גדעון סער: אתמול הבת שלי הגדולה אמרה לי, אבא זה יותר חשוב מוועדת חוץ וביטחון.
גדעון סער: הייתי כל כך גאה שזה בא לה באופן ספונטני, מתוך ההכרה שלה של מה חשוב באמת.
גדעון סער: אם אנחנו נוכל לתרום לזה שזאת תהיה דעת הקהל, עשינו הרבה מאוד צעדים קדימה.
גדעון סער: אני מתכוון להפעיל את הוועדה הזאת, ואני מקווה שאני אצליח בכל מה שאני מתכוון לעשות.
גדעון סער: כל מי שרוצה לסייע בעניין הזה, אני אודה לו.
גדעון סער: אני מאוד פתוח לרעיונות.
גדעון סער: תודה רבה לכן ולכם על האמון.
גדעון סער: אני מודה לכולכן שבאתן בשעה מאוד מוקדמת.
גדעון סער: אני חששתי קצת מההשתתפות.
גדעון סער: אני לא יכול להתחייב שזה תמיד יהיה כל כך מוקדם, אבל אני קצת חששתי, גם באשר להשתתפות של חברות הכנסת, אז באמת תודה רבה.
גדעון סער: אני רוצה גם לברך את חברת הכנסת עמירה דותן שבעצם בזכות הפנייה שלה, שהסבה את תשומת לבי לנושא הזה, ביקשתי לזמן את הישיבה הזאת, שהיא בעצם ישיבת העבודה הראשונה שלנו.
גדעון סער: אני רוצה לומר שתי מלים על תקציב המדינה.
גדעון סער: אנחנו ביקשנו מהמ.מ.מ להתייחס לתקציבים, בעיקר שנוגעים לגופים שנאבקים באלימות נגד נשים ונאבקים בתקיפה מינית ונאבקים או מסייעים לקורבנות אונס וכולי, מה קורה להם בספר התקציב הנוכחי וגם תקציבים שנוגעים להשתתפות במעונות וזה שייך לתקציב משרד התעשייה, המסחר והתעסוקה והעברתי אתמול.
גדעון סער: אני לא יודע אם קיבלתן, ואם לא קיבלתן, אז אני אבקש להעביר עוד פעם.
גדעון סער: למרות שתקציב הרווחה לא קוצץ בקיצוץ האחרון, כל התקציבים לנשים קוצצו, אז האמת היא שאני מתכוון לעשות, לקראת תקציב 2007, בהשתתפות ראש אגף התקציבים ובהשתתפות המנהל הכללי של משרד ראש הממשלה שמתייחס להיבטים מגדריים של התקציב, ולפתוח חזית הרבה הרבה יותר רחבה.
גדעון סער: הרי הכל בלוח זמנים.
גדעון סער: שבועיים בין קריאה ראשונה לשנייה ושלישית, אבל יש פה חברים או חברות בסיעות, גם בסיעות שבקואליציה, ואני מבקש את עזרתכן.
גדעון סער: זה לא סכומים גדולים, אבל הפגיעה היא קשה.
גדעון סער: בנושא של מרכזים לנפגעות תקיפה מינית, הפגיעה במיוחד קשה, כי שם, גם מבין אותם כספים שקיבלה שינוי במסגרת ההסכם בשנת 2005, הוקצו למרכזים, נדמה לי, שני מיליון שקלים, שעכשיו הלכו.
גדעון סער: אז בעצם חצי מהתמיכה נעלמה.
גדעון סער: אני מבקש שתראו את הנתונים שהכין המ.מ.מ.
גדעון סער: ואגב, היום מציגים לנו את תקציב משרד התעשייה, המסחר והתעסוקה.
גדעון סער: עכשיו אנחנו עוברים לנושא שהוא הצגת פרויקטים ייחודיים לקידום זכויות נשים ואוכלוסיות שונות בחברה הישראלית.
דנה מירטנבאום: אני עורכת דין בארגון שנקרא 'משפטניות למען צדק חברתי', זה בעברית ובערבית.
דנה מירטנבאום: אנחנו, ביחד עם הפקולטה למשפטים באוניברסיטת חיפה, יזמנו תוכנית ייחודית שתיכף אני אגיד עליה שתי מלים.
דנה מירטנבאום: התכבדנו ועלינו לכאן היום, המשתתפות של התוכנית והצוות, שזאת אני ועורכת הדין הרמתי אלפרן, השותפות שלנו עורכי דין נסרין אעלימי, מוועד הפעולה לשוויון בענייני אישות וחונכות לזכויות, שזה נשים שהכשרנו, וסטודנטיות למשפטים,
דנה מירטנבאום: שכולן נמצאות בחדר הזה ויציגו שבעה פרויקטים.
דנה מירטנבאום: אני רוצה להגיד, בפתח דבריי, שזה פרויקטים שיהיו On going ואנחנו מתכוונים להמשיך אותם גם בשנים הבאות וזה דברים מאוד מורכבים, לכן נתנו לכם גם את התמצות הזה.
דנה מירטנבאום: זה דברים שדורשים התערבות של הוועדה הזו ברמות שונות, בדברים, שלמיטב ידיעתי, ואני מופיעה לפני הוועדה הזו בשנים האחרונות די הרבה, הם דברים שלא נדונו לעומק ולא נחשפו, ובגלל זה גם השם שחשבנו שהישיבה הזאת צריכה להיקרא, שזה קולותיהן של נשים שאינן נשמעות.
דנה מירטנבאום: ובאמת התכבדנו ועלינו לירושלים, כל הכבודה הזאת, יצאנו בחמש בבוקר מהצפון וחיפה, כדי להביא לכאן איזה שהיא בשורה של איזה שהוא שיח שלדעתנו כדאי שייאמר בכנסת הזאת שמתהדרת בכינוי כנסת יותר חברתית וזה בעצם איזה שהוא מסר אחד שקולות של נשים הם לא כולם אותו קול.
דנה מירטנבאום: יש לנשים שונות קולות שונים, יש הרבה מאוד קולות שלא נשמעים.
דנה מירטנבאום: אז בישראל לא לכל הנשים יש את אותו קול.
דנה מירטנבאום: יש ריבוי קולות שונה, פוליטיקה שונה של זהויות, ויש להן צרכים שונים, גם מתוקף החיים שלהם, בנסיבות תרבותיות שונות, השתייכות אתנית שונה, השתייכות לאומית שונה והן מתוקף זה שהן חיות במעגלי חיים של עוני, של השתכרות בשכר נמוך, שזה העוני החדש בישראל, צורות אחרות של מעגלים שונים של אלימות, הגירה וצורות אחרות של חיים שמדירות נשים מתוך השיח של הזכויות הליברלי שכולנו גדלנו עליו ומכירות אותו מצוין.
דנה מירטנבאום: ולכן שיח הזכויות הוא לא כל כך רלוונטי הרבה פעמים לאותן נשים וגם המערכות הקיימות הן לא כל כך רלוונטיות.
דנה מירטנבאום: בכלל זה, למשל, לא רלוונטי עבורן החוק הנהדר שהעברנו עם קואליציה של ארגוני נשים בשנה שעברה, לייצוג הולם של נשים במשא ומתן מדיני, שהיה הישג גדול מאוד בשבילנו, תנועת הנשים.
דנה מירטנבאום: הנשים האלה,אין להן שום סיכוי לקחת חלק במשא ומתן מדיני, וגם נשים משכילות מאוכלוסיות מסוימות לא ייקחו שם חלק.
דנה מירטנבאום: הנשים האלה, לא רלוונטי בשבילן ייצוג הולם בדירקטוריונים ממשלתיים, כי הן לא נמצאות שם בכלל ולצערנו גם לא רלוונטית עבורן חקיקה שמקנה הגנה על חיים וחירות של נשים, כי רבות מהן לא פונות, מסיבות שונות, למנגנונים של המדינה וזרועות האכיפה על מנת לקבל הגנה, מסיבות שונות לגמרי, שאנחנו נשמח לפרט.
דנה מירטנבאום: הן גם לא נגישות לכל מיני מערכות ומול המערכת המשפטית הן לא יכולות לממש את הזכויות שלהן, בגלל חוסר ניידות, שפה, אי ידיעה על זכויות ובנסיבות האלה הנשים האלה בעצם, והן רבות, זאת אומרת הן רובנו, הן לא נראות והן פשוט שקופות.
דנה מירטנבאום: מתוך התובנה הזאת יצרנו את התוכנית הזאת, כי אנחנו חושבות שהנשים עצמן צריכות להישמע.
דנה מירטנבאום: נשים מנהיגות מקהילות שונות צריכות להשמיע את הקול שלהן, גם מתוך התובנה שלנו, כמשפטניות שמנסות להתפרק מהכוח, מתוך תובנה שלנו כנשים משפטניות פמיניסטיות אנחנו, שמופיעות בבתי המשפט ורואות את הממסד ורואות את העיוורון המגדרי של הממסד, (שזה במלה יותר יפה, מגדר), עיוורון נגד נשים.
דנה מירטנבאום: ויש גם חוסר רגישות תרבותית לנשים מסוימות.
דנה מירטנבאום: אני מופיעה בבתי המשפט ואני רואה את זה, בדרך כלל עיוורון מגדרי וחוסר רגישות תרבותית הולכים יד ביד, וזה מה שאנחנו מנסות לפתור בעצם, או לייצר איזה שהוא מודל שפותר את זה.
דנה מירטנבאום: הנשים שהוכשרו על ידינו הן חונכות לזכויות.
דנה מירטנבאום: הן הוכשרו במשפטים ובניהול מאבקים ציבוריים וארגון קהילה.
דנה מירטנבאום: אתם תשמעו כאן היום על נשים עולות מחבר המדינות שנמצאות בזנות מקומית בישראל.
דנה מירטנבאום: אתם תשמעו היום על נשים אתיופיות והמספרים שהן נרצחות בהן.
דנה מירטנבאום: תשמעו על נערות דרוזיות והמצב שהן חיות בהן, על נשים דרוזיות שיוזמות גירושין ומפסידות רכוש ומשמורת על הילדים שלהם.
דנה מירטנבאום: נשים במעגלי אלימות מול מערכת שלא מספקת להם את כל הצרכים ואתם תשמעו על נפגעות עבירות מין ואלימות שזקוקות לסיוע נפשי ארוך טווח כדי לא להתדרדר, עקב המצב הנפשי שלהן, למצוקה.
דנה מירטנבאום: ביחד עם החונכות של זכויות יש סטודנטיות למשפטים שעוזרות להן למנף למעשה את הפרויקטים האלה והן, אותן סטודנטיות, נחשפות בפעם הראשונה לחברה האזרחית ומה היא עושה ומה זה שינוי חברתי, איך זה מרגיש, ומה בעצם ההבדל בין ספר החוקים והזכויות שבספר לבין המציאות שבמציאות זה נחמד מאוד לדבר על זכויות אבל הרבה פעמים בשביל שאישה תדרוש זכויות היא צריכה בכלל להבין או להכיר בזה שהיא...
דנה מירטנבאום: קודם כל להיות אוטונומית בשביל להכיר בזה שיש לה זכויות ואחר כך רק לדרוש אותן.
דנה מירטנבאום: זאת אומרת, יש פה שני שלבים, זה לא מספיק רק הזכויות.
דנה מירטנבאום: כבר ציינתי שאנחנו נדבר בתמצות על הכול, אבל יש קשר, ואתם גם מוזמנים ליצור איתנו קשר, כי הוועדה הזאת לדעתנו, ולהבנתי מתוך מיפוי של הישיבות של הוועדה הזו, הפרוטוקולים, ואני מכירה את העבודה, צריכה להיכנס למקומות שלא נכנסו אליהם אף פעם ולשמוע דברים שלא נשמעו מעולם, ובין אם זה לייחד ועדות מיוחדות לנושאים מסוימים שיועלו כאן, ובין אם זה להניע תהליכים של חקיקה שכבר נמצאים בצנרת ואולי ייתקעו בגלל שהכנסת התחלפה וכולי.
דנה מירטנבאום: בטרם אסיים, אנחנו לא יכולות שלא לאחל לוועדה החדשה, בתוכה גם חברי כנסת חדשים, חברות כנסת חדשות, דרך צלחה ושתהיה הרבה מודעות לריבוי הקולות ולצרכים השונים של הנשים בישראל.
דנה מירטנבאום: אני לא אומרת רק השוליים המודרים של ישראל, אלא של כל הנשים, וגם תוך כדי שיתוף והתחשבות בהם בדיונים של הוועדה , לא רק בעניינים שנוגעים להן, אלא גם באמת מתוך העיקרון של ייצוג הולם לקולות שונים בכלל.
דנה מירטנבאום: אני לא יכולה שלא להתייחס לסוגיה שיש יושב ראש גבר לוועדה לקידום מעמד האישה.
דנה מירטנבאום: ועדת האומות המאוחדות לקידום מעמד האישה בשנת 2004, לפני שנתיים, ייחדה את כל הכנס השנתי שלה בניו יורק לתפקידם של הגברים בשינוי העולם למען נשים, The War of Men in Faminism, שינוי העולם הפמיניסטי וקידום זכויות נשים.
דנה מירטנבאום: הפמיניזם חלוק על זה.
דנה מירטנבאום: אנחנו מאחלות בכלל, גם ליושב ראש ולכל מי שנמצאות כאן, בשבילנו, תנועת הנשים והחברה האזרחית, שאנחנו חלק גדול ממנה, מבחינתנו זה הדבר הכי חשוב שתעשו בכנסת הזאת ומפה, לדעתי, אתם גם תביאו את זה לכל המקומות האחרים ולכל הוועדות האחרות ולממשלה.
גדעון סער: הפמיניזם חלוק על מה?
דנה מירטנבאום: האם הגיע כבר הזמן, אתה יודע.
דנה מירטנבאום: האם הנשים כבר מספיק מועצמות והאם יש מספיק... לא ניכנס לזה, זה סיפור ארוך.
גדעון סער: אבל הוועידה האומות המאוחדות?
דנה מירטנבאום: ב-2004, בייג'ין פלוס 9.
דנה מירטנבאום: ב-2004 זה היה הסשן השנתי.
דנה מירטנבאום: כל הדיונים בכל הנושאים האפשריים נעו סביב הנושא הזה.
דנה מירטנבאום: זה היה מאוד מעניין.
גדעון סער: אולי זה טוב וסמלי גם שזאת הישיבה הראשונה שלצד כל הנושאים של ייצוג הולם, אז באמת אלה זכויות שהן בסופו של דבר אמורות גם להשפיע על זכויות במעגלים הרבה יותר רחבים, כי אנחנו מאמינים שאם נשים תהיינה במעגלים של מקבלי ההחלטות אז תהיה לזה השפעה בסופו של דבר.
גדעון סער: זאת אומרת, זה לא רק איזה שהוא דבר שנעשה עבור אותן נשים.
גדעון סער: אבל בהחלט הוועדה הזאת תעסוק, לפחות כמה שהדבר הזה תלוי בי וזה כנראה תלוי במידה מסוימת, בקשיים ובסיוע ובמאבק של נשים שנשחקות בשולי החברה.
גדעון סער: וזה בעצם הדבר שעלה גם מהדברים שלך וקודם כל, עוד לפני שאנחנו מגיעים למצוקות הכי קשות, הבעיה הכי גדולה, לפי דעתי, זה אפליה בשכר ובתנאי עבודה, זה הדבר הכי יסודי שקיים, ומעבר לזה, קולות שלא נשמעים, בדיוק הדבר שהצגת.
גדעון סער: אז פחות דחוף שאני אתייחס לזה שיש גבר בראשות הוועדה, כבר התייחסנו לזה.
גדעון סער: יש היום דבר שנקרא ג'נדר מיינסטרים.
גדעון סער: בואו נגיד כזה דבר, אני הייתי, יחד עם חברת הכנסת גלאון וחברת הכנסת לבני, בסוף הקדנציה הקודמת העברנו בקריאה ראשונה את החוק שנגע למימון ובעצם תגמול על ידי המדינה של מפלגות שהן מפלגות יותר שוויוניות, כי הן משלבות נשים.
גדעון סער: אי אפשר להעביר את החוק הזה בלי גברים, נצטרך לשכנע את הגברים.
גדעון סער: לכן מה שאני מנסה לשכנע, אני יודע שזה נראה מוזר, אולי זה נראה מוזר יותר לגברים מלנשים, שזה בסופו של דבר אינטרס של החברה.
גדעון סער: כמו שאתה לא חייב להיות עולה חדש, בשביל לתמוך בזכויות עולים, או להיות בן מיעוטים בשביל לתמוך בזכויותיהם.
גדעון סער: זאת אומרת, זה מאבק שהוא מאבק לצדק חברתי.
מרינה סולודקין: אני רוצה לברך את גדעון כיושב ראש הוועדה.
מרינה סולודקין: אני עשר שנים בכנסת ואני חושבת שזה הישג שיש לנו יושב ראש גבר בוועדת הנשים, בגלל שאנחנו בשלים לזה.
מרינה סולודקין: אני לא מקבלת את הפמיניזם הרדיקלי הקיצוני שזה חברה ועולם בלי גברים.
מרינה סולודקין: אני גם באתי מפמיניזם אחר, סוציאליסטי, שהיה קצת אחרת.
מרינה סולודקין: אני חושבת שהיתה לנו כאן מהפכה נשית שקטה, שזה מאוד חשוב, בארץ שלנו.
מרינה סולודקין: ראיתי, כשנכנסנו לכנסת ה-14, עם שבע חברות כנסת ועכשיו זה 17, ואני חושבת שהוועדה למעמד האישה תרמה הרבה לתהליך הזה וגם כשלא היינו פרובוקטיביים, כשלא היינו קיצוניים, עשינו הרבה יותר ואני מברכת שאתה לקחת את זה.
מרינה סולודקין: אני מאוד מבינה למה אתה לקחת ואני חושבת שזה תבונה פוליטית גדולה, גדעון, אני רואה את הדרך הארוכה, אבל עם הישגים בסוף.
מרינה סולודקין: זה מאוד חשוב שאנחנו נתחיל דווקא מחוק שאתה קיבלת עם חברות הכנסת האחרות.
גדעון סער: אנחנו כבר הגשנו בקשה לדין רציפות, זה כבר נדון בוועדה.
גדעון סער: הגשנו בקשה לדין רציפות, זה עבר כאן קריאה ראשונה, זה לא עבר את כל התהליך הרגיל.
גדעון סער: אבל יהיה לנו מאבק גדול על זה, יהיה מאבק משפטי בבית הדין הגבוה לצדק, כי טענו שצריך 61, לא חשוב כרגע, אנחנו נדבר על זה.
גדעון סער: אבל אני פשוט מעדכן שהגשנו כבר בקשה לדין רציפות.
נאדיה חילו: אנחנו כבר בירכנו את גדעון בישיבות מצומצמות של הוועדה, כשהוא מונה, ואני בהחלט רואה בעין אחת את המינוי וגם מבחינת התפיסה הקונספטואלית בכלל שנושא מעמד האישה הוא לא בעיה של נשים, אלא זו בהחלט בעיה חברתית ומתוך הנחה הזאת, אני בהחלט תומכת, ואני גם חושבת שהוא יצליח מאוד בעבודה שלו, מהיכרות קודמת שלי איתו, גם בעבודה וגם בפעילות מאוד אינטנסיבית בכובעים מקצועיים לפני שנכנסתי לכנסת כחברת כנסת.
נאדיה חילו: אני רוצה שני דברים, בכל זאת להביע את הציפיות שלי.
נאדיה חילו: הוועדה הקודמת, האחרונה שהיתה, והיו בה שתי חברות, בשונה מוועדות קודמות שכבר עשר שנים, היה שם איזה תת ועדה לנושא הנשים הערביות ואני התנגדתי לנושא הזה, וגם עכשיו כשפנו אליי מתוך אותה תפיסה פרללית שאני אומרת, גבר צריך גם, כי אני חושבת, והוועדה האחרונה טוב עשתה בראשותה של ציפי לבני וגם אתי גמליאל כשעלו סוגיות ספציפיות זה לא עניין רק של נשים ערביות, אלא זה עניינה של כל הוועדה ושל כל החברה והם נדונו פה ואני בירכתי על זה ואני חושבת שהאימפקט של הנושא הזה יותר גדול/ כשמדברים על קו רוחב לגבי תופעות או בעיות ובדרך כלל הן דנות בנושאים חברתיים שהם בשולי בחברה, מה שפה הוצג, אז בהחלט צריכה להיות יד אחת מכוונת ומעגל אחד תומך.
נאדיה חילו: אני גם רוצה להביע משאלה נוספת והיא לא במקום הנושא של מאבק נשים בשולי החברה, אלא ברוח החוק שעכשיו ציינת, שגם הוועדה הזאת, אני רואה את התפקיד שלה בנושא של העוצמה הנשית ולא רק בשולי החברה.
נאדיה חילו: כלומר, יש לנו שני קצוות שצריך להתייחס אליהם.
נאדיה חילו: מצד אחד, התופעות החריגות והאלימות וכל התופעות, בתוכן הפרויקט שהוצג, אבל בצד השני, אנחנו חייבים גם לתת ולחזק משרות גבוהות וגם דירקטורים, כלומר לעבוד על נשים במרכז קבלת ההחלטות שיהיה להן ייצוג יותר מקצועי, חברתי ופוליטי ברוח חקיקת החוק שהיום היא בדרך.
נאדיה חילו: זה שתי זוויות ואחת מזינה את הזווית השנייה ואני בהחלט חושבת שלוועדה הזאת היה הישג בקדנציה הקודמת, בחוק שאתה גם תמכת, על שיתוף נשים במשאים ומתנים וצריך גם לתת את המגוון בתוך הנשים למעגלי נשים שונים.
נאדיה חילו: כלומר, החוק הזה נתן שם היבט נוסף שאני מברכת עליו.
נאדיה חילו: על העבודה ששמעתי: אתם בהחלט עושים עבודה מאוד טובה ומאוד חשובה, כי לולא העמותות למיניהן וגיוס החברה האזרחית, שאני רואה בהן חלק מהחברה האזרחית, קבוצות שוליים רבות ובעיקר קבוצות נשים, נשארות בצד ומאוד דחוקות.
נאדיה חילו: זה לא במקום האחריות הממסדית, הממשלתית, החקיקה, זה לא במקום, וזה בהחלט, שוב, מזין הדדית, מעגל אחד את השני.
נאדיה חילו: אני רוצה לאחל לכולנו שתהיה לנו קדנציה של עשייה וקדנציה פורייה.
דנה מירטנבאום: אני מציעה שיציגו בקצרה, ממש בקצרה.
גדעון סער: אני ממש מתנצל ואני מתנצל בפניכן, חברת הכנסת שרה מרים שלו צריכה לצאת לכמה דקות, אז בבקשה, מספר מלים.
שרה מרום שלו: אני מצטרפת לברכות.